Setu neuze daet choant din da gomz deoch  (ne vo ket hir) ag al lechienn-mañ http://www.lexilogos.com/breton_langue_dictionnaires.htm hag a vo talvoudus deoch da implij ma peus un dra da skriv e brezhoneg àr ar skramm, ha ma neus geriadur paper ebet geneoch. Ne voch ket é chom pell àr al lechienn-se avat, meitave e vehech aet sot get ar gerioù, ar pezh a chell arru.    Mes marse e implijit al lechienn choazh ? Displegiñ a ran ur sort:  lakaat a rit ur ger e galleg, ha gellit a rit choaz etre 5 geriadur disheñvel evit bout un droidigezh.  Kavet e vez respontoù dreist-holl get Favereau, get Freelang (hag a zo efedus), un tamm bihanoch get Preder; get TermOfis pas atav, pas lies a lârehen zoken, mes pa vez kavet ur respont avat eo displeget sklaer a-walch.  Ha get Geriadur.com, torr-penn eo, dibaot a wezh e vez roet ur respont. Neoazh eo a hennezh e vez komzet ar muiañ, pe eh eus bet komzet ar muiañ. Marse eo chomet bourdet ar  raktres un herradig, ha ne damallan ket netra da zen.  Ur benveg efedus eo ur seurt evit gober ho choaz etre troidigezhioù disheñvel. A-dra-sur e vank traoù choazh e pep geriadur, gerioù zo a vro Gwened en o mesk, sur, mes neo ket fall.  Ha ma sellit doch ar pezh zo edan al linennoù kentañ eh eus choazh geriadurioù arall en linenn.  Get an urzhiataer ochpenn e chellit pourchas skouerioù implij ar gerioù, dre ober klaskCtrl + F, e ne vern peseurt testenn e brezhoneg àr an urzhiataer;  Un dra zo, neo ket sur e vo ag an urzhiataerezh da viken (setu amañ ma soñj), neuze arabat kontiñ àr ar geriadurioù en linenn hepken. Ha klaskomp saveteiñ àr baper an trezolioù tolpet e bouzelloù an urzhiataerioù, ne ouiomp ket petra a chell arru koulz pe diwezhat... 